Irgazen n Tirga ihajen,ur llin ara ala wid yeṛwan lḥif yettzuxun s wayen ur nelli. D imdanen tettwaẓa deg allaɣ nsen abandu n wannuz,tettwakes trugza n lejdud,ur sɛin ara lebɣi ad aṛṛen izuɣar n Ɛamrawa,seblaɛen tarẓegt n ddel.Ccix Ḥmed Butabani deg usuɣzef ines,s zyada n tḥarci,mmi-s Abdellah Butabani,yussa-d akken ad isexsi yal tanekra izemren ad tili.Ula d tirga n ṭemzi ruḥent si Tirga,ula d igerdan akken kan jjan tuṭḍa,ɣlin di lxuf am urekti leqaqen yezmer ad yexleḍ ad yemsel akken yebɣa ccix.